open-index/open-wikipedia-markdown huggingface dataset:
Tasa

Ła **tasa**, inte el'ordinamento tributario itałian, xe on tipo de tributo, o vero na cifra de schei, dovua dai privati sitadini al Stato, che se difarensia da l'inposta visto che ła vien aplicada segondo el *prinsipio de ła controprestasion*, cio xe legada a un pagamento, dovuo come corispetivo par ła prestasion a so favore de on servisio publico ofrio da on ente publico (ad exenpio. tase portuałi e aeroportuałi, concesion, license).

## Lexislasion
La tasa xe in rełasion a on servisio andove on sitadin el połe desidare se dopararli o no, e in xenerałe, no xe dipendente né dal redito né dal costo del servisio domandà; co łe inposte se fa ła coertura finansiaria de łe lexi e ła spexa publica. 
El finansiamento de opare o ati prevedùi par lexe traverso na tasasion xe contraria al prinsipio de ugualiansa e a l'oblego xenerałe de contribusion a ła spexa publica (articułi 3 e 53 de ła Costitusion).

Sto mestiero tende a ciapar importansa, inte i moderni sistemi tributari, a favor de altri strumenti, come ła tarifa (vedi pasajo da ła TARSU a ła TIA) o l'inposta.

Diverse 'olte ła paroła "tasa" la njien d'oparada inte el lenguajo de deso par indicare xenericamente l'inpoxision fiscałe. In sto caxo xe pì justo d'opararghe el xenerico: "tributi".
Capitałixmo

En economia el termine **capitałixmo** el połe riferirse in modo xenerico a diversi signifegai de teorie e prateghe economeghe, istitusionałixà in Eoropa tra el XIV e el XV secoło, che i apartien a ła storia del pensiero economego

I signifegai i coinvolxe in particołar modo el dirito da parte de anime o grupi de anime (che i fa cofà "persone xuridighe" o società) de conprare e vendare, beni capitałi e el laoro, o vero i fatori de ła produsion, int'un marcà libaro dal stato, che el se limita a tenir d'ocio la situasion. 

## Notasion

## Varda anca
* Capitalismo popolar
Ceto medio

__HIDDENCAT__

[thumb|El ''[Bal au moulin de la Galette*, dipinto [[Inpresionismo|inpresionista]] de [[Pierre-Auguste Renoir]], ritrae on momento de spensieratesa de ła borghexia cea [[Fransa|fransexe]] del [[XIX secoło]].]]

El *'ceto medio** o **borghexia cea*' xe ła [[clase sociałe]] de ne serta finision fata da tuti chei grupi, che, par *status'' e schei, i se cołoca in poxision intermedia inte ła stratificasion sociałe andove podemo tradisionalmente catare i comersanti, i artexani, i inpiegati, i libari profesionisti, i miłitari (xeneralmente soldai semplisi e sotoufisałi i xe considerai ceto medio, i ufisałi de alto grado come i xenerałi che i rientra inte na categoria intermedia tra ła elite e el ceto medio, inte el caxo de incareghi de riłievo stratexico e i influensa alguni alti ufisałi i rientra inte el pien del dito 'elite') e i membri del clero

Se se varda el schema de l'economista Paolo Sylos Labini xe posìbiłe vedere de łe sotocategorie a l'interno de ła clase mèdia itałiana, o vero cheła de ła borghexia cea de inpiegai (publica e privada) e cheła de ła clase mèdia "rełativamente autonoma", che ghe apartien i propietari dei cusì diti mexi de produsion (sora de tuto coltivatori direti, artexani e comersanti), anca se in sta clasificasion xe inserta ła cołocasion de algune figure profesionałi (clero, miłitari e i libari profesionisti)

## Notasion
Circoscrision ełetorałe

[thumb|upright=1.3|I raprexentanti de distreti ełetorałi in xenere i ga ufisi inte i rispetivi distreti. 
Sta foto fa vedar ła carega de [Michael Moore (pułitego)|Michael Moore, un membro del Parlamento (MP) inte el Regno Unio.]]

Ła **circoscrision ełetorałe** o **cołejo eletorałe** o **distreto ełetorałe** (noto anca come **constituency**, **riding**, **ward**, **division**, **electoral area** o **electorate**) indega sascuna de łe parti andove xe sudivixo el teritorio de on Stato o altro ente teritoriałe par l'elesion de on organo cołejałe, de sołito n'asenblea raprexentativa, come na camara del parlamento.

Va notà che el termine colejo eletorałe ga, rispeto a che altri do, on significà pì grando, faxendo anca ragrupamenti de ełetori baxai so criteri diversi da cheło teritorial come, a exenpio, quełi etnisi o demografisi.

La circoscrision (o distreto o cołejo) xe de tipo uninominale co l'ełexe on soło menbro de l'organo cołejałe, e de tipo plurinominale co ghin'e elexe pì de un.
Casa par el Mezojorno

Ła **Casa par el Mexojorno**, "Casa par opare straordinarie de publego intarese inte'Itałia Meridionałe", (scursà **Casmez**) jera on ente publico italian creà dal Goerno De Gasperi VI, par finansiare scuminsiative industriałi fate par el sviłupo economego del meridion d'Itałia, col fin de sgualivare łe diversità co l'Itałia setentrionałe.

## Notasion
Artezan

[thumb|Artexan de strada in [Braxil|Brasiłe.]]
[thumb|On artexan del [Camerun a laoro.]]
On **artexan** xe on laoratore esperto che dopara atresi, machine e materie prime par ła produsion o ła trasformasion de determinai ojeti o magnare. Prima de ła rivołusion industriałe tuta ła produsion ła avegnea soło che grasie a łori che laorava.

## Xogełer

I artexani spesałixai inte ła xogełeria, i ga scumisia a crear ojeti inte el 7000 v.C., co l'oro el ga scuminsià a esar scolpio par ornare i omani. Anca oncò sto mestiere continua a esarghe e esiste na marea de xogełeri inte el mondo. Anca se el costo dei manfati łori, nol połe de serto esare conpetitivo co le xoge fate co l'ajudo de łe machine, ma i xe tanto apresai par ła unisità, varietà e bełesa.
Zojełeria

[thumb|Xogełeri famoxi inte el [Ponte Vecio a Firense]]
[thumb|[Diamanti]]

El termine **xogełeria** indica i ogeti ornamentałi indosai da na anima fati in uno dei sincue metałi presioxi (oro, arxento, platino, paładio e rodio) e andove de sołito vien incastonada almanco na piera presioxa (diamante, rubin, xafiro, smeraldo), o na xema d'orixene organega come corało o perla. De largo doparai in xogełeria xe altri minerałi come topasio, acuamarina, lapislasułi, ametista, opałe, ecc.. Le xoge fate cusì le xe dite ogeti de orefiseria (laoro legà a ła laorasion de l'oro). Tuto chel che no xe ciapà in ste do categorie se definise moniłe o bixoteria (ciapai drento anca i ogeti da indoso in arxento). Tra łe teniche par ła finidura de la xogia ghe xe l'incastonadura o incasadura de łe piere presioxe.

## Derivasion de ła paroła
I vien riportai tra i vari termini latini posibiłi, come *gaudia* (xogia), come *jocale,* termine xenerigo che significa xema, roba presioxa.
[thumb|Na xogia de perle fotografà da [Paolo Monti inte el 1970.]]
[thumb|Na cołana de design fotografada da [Paolo Monti inte el 1970.]]

## Notasion
Viołin

__HIDDENCAT__

El **viołin** el xe un strumento muxicałe de ła fameja dei archi. Le so orìxeni le risałe al XV secoło..

Vari conpoxidori (come Johann Sebastian Bach, Ludwig van Beethoven, Fëdor Il'ič Čajkovskij, Franz Joseph Haydn, Felix Mendelssohn, Wolfgang Amadeus Mozart, Niccolò Paganini, Sergej Prokof'ev, Jan Sibelius, ecc.) i se ga dedicà a ła scritura de conçerti par sołista par 'sto strumento.

## Storia
I primi viołini i ga fato la so conparsa inte el XV secoło ne łe Alpi, come che dimostra dei afreschi rinvegnù inte l'Italia setentrionałe.

Tra i primi costrutori de viołini, figura i itałiani Gasparo da Salò, Andrea Amati e Giovanni Paolo Maggini.

'N 'tel XVI secoło, el viołin el diventava un strumento par conpagnare la voxe. Inte el secoło sucesivo, se ga inisià a dopararlo inte ła mùxica da càmera, dove che el ga sostituìo ła vioła come primo strumento.

El strumento el ga ragiunto la so forma atuałe tra la fin del XVII secoło e i inisi del XVIII secoło.

Uno dei primi conpoxidori a contribuire a ła mùxica par viołin xe stà Arcangelo Corelli.

## Note


## Altri projeti
Alternativa de goerno

On **alternativa de goerno** inte el lenguajo de ła pułitega vołe dire ver na sielta tra do partii o coałision par el goerno del paexe.

## Istoria in Itàlia
### Conpromeso storico (fin ani 1970)
El conpromeso storico xe el nome che l'intendea dir che in Itàlia ghe jera ła tendensa al riavisinamento tra ła Democrasia Cristiana e el Partio Comunista Itałian che ghe jera inte i ani setanta.

Sto posibiłe sviłupo pułitego i democristiani łi ciamava **tersa faxe** e i Comunisti **alternativa democratega**.
Sta idea pułitega no ła xe mai sta riusia, e no xe mai sta portà cusì el PCI al goerno co l'ideałe del consociativismo.

### Bipołarismo dal 1994 al 2011
In Itałia, dopo che xe s-ciopà Tanxentopołi, ghe xe sta par vinti ani, dal 1994 fin al 2011 (Cascà el goerno Berlusconi) on bipołarismo tra łe coałision de sentro-drita e sentro-sanca. Co jera al goerno na coałision de partii, on alternativa de goerno, ła podea esar che ł'altra. Inte ła lista dei Goerni Italiani, se połe vedare che i se contendea ła carega, cascava uno e ndava su che ł'altro.

### 2018 sensa alternative de goerno
Dopo l'esperiensa dei vari goerni de sentro-sanca, dal 2011 al 2018, l'Itàlia  ga fato na sielta difarente da chel che se ciamava bipołarismo fin al 2011.
Na fisa diminusion de ełetori, i a ga avua i tradisionai partii de łe coałision de sentro-sanca e de sentro-drita, inte el contenpo parò, i novi partii, dopo ła svolta nasionałe e ła fisa avansada de Lega - Noi con Salvini e del Movimento 5 Stełe, no vendo alternative de goerno, i dù movimenti ga desixo de metarse insieme co on contrato sincuenałe firmà dai leader de łe do rispetive formasion.
Cosiensa de clase

Co **cosienza de clase**, połe definirse, in xeneral, el savere de esare drento in na determinada clase sociałe, tramite l'anałixi de ła poxision sociałe ciapada inte ła società. Insieme a cheł'altre anime che apartien a ła clase, l'individuo condivide intaresi, tal'olta, de scontro co chełi de chel'altre clasi che fa parte de ła società capitałistega.

## Interpretasion marxista
Par cosiensa de clase se intende ła tolta de cosiensa da parte del prołetariato de ła propria condision de clase sociałe. Xe da notar come l'ideoloxia marxista ła parla de raro de cosiensa de eła da parte de ła borghexia, propio parché ła dà al prołetariato el conpito de gaver da guidar l'umanità e definise falsa cosiensa cheła borghexe parché lexitima false motivasion sociałi.

El prołetario infati se impoverise in modo diretamente proporsionałe al vałore de ła merse che se fa. Dal momento che, segondo ła ideoloxia marxista, soło che da ła tolta de cosienza połe far njier fora ła sołidarietà tra i prołetari e de conseguensa ła rivołusion, se połe dir che ła cosiensa de clase ła xe nesesaria parché vegna fata ła rivołusion prołetaria.

A far saver in jiro ła cosiensa de clase el ga da esar, inte el'ortodosia comunista, el Partio traverso na rete de asociasionismo operaro e contadin e sora de tuto faxendo savere in jiro ła conosensa de łe lexi fate pal sviłupo sociałe, par farle conosare ai prołetari.

Ła lejera cosiensa de clase contenporanea prexente inte ła società de tipo capitałistego statunitense, xe xustificada da ła fisa diferensiasion sociałe, inte ła difuxion de novi strati sociałi intermedi, inte ła uniformałixasion dei consumi e dei modełi culturałi.

## Notasion
Crizi de goerno

Co se dixe **crixi de goerno** se se riferise a na situasion andove on goerno prexenta łe propie dimision pa colpa de ła rotura del raporto de fidusa intercorente co el Parlamento. Inte el lengoajo corente, e no xuridego, xe dito, sbalià parò, par indegare anca ła mancada formasion de na maxoransa al scuminsiar de na lexislatura che ferma ła formasion de on novo goerno e cusì el slonga ła durada de cheło de ła lexislatura presedente.

## Risołusion de ła crixi de goerno
El presidente de ła Republica, in Itàlia, xe cheło che ghe toca ricostituir ła fixioloxia del "sircuito democratego" traerso l'exersisio de so presixe atribusion.

Dopo ver scoltà na serie de forti personałità pułiteghe (leader de partio o movimento, capogrupo parlamentari, presidenti de Camara e Senado) el połe tore diverse sołusion inte el caxo de crixi de goerno:
# Rinvio a łe camare: rinvio del goerno a łe camare par ła verifica de ła susistensa del raporto fidusario in entranbe łe rame del parlamento;
# Goerno-bis: nomena de on novo goerno, presieduo da el steso presidente del Consejo dei ministri, co modifighe de ła conpaxine ministeriałe;
# Nomena de on novo presidente a l'interno de ła stesa maxoransa o pure espresion de na majoransa difarente da cheła che sostegnea el goerno de ła lexislatura presedente;
# Ełesion antisipae: el presidente de ła Republica sgeła łe camare e ordina nove ełesion.
COMECON

thumb|Bandiera del COMECON
El **Consejo de mutua asistensa econòmega** (scursà **COMECON**) ła xe stada on'organixasion econòmega e, soratuto, comersałe dei Stati comunisti fata inte el 1949 e siolta inte el 1991 dopo el rabalton del Bloco soviètego. Raprexenta uno dei blochi comersałi nasui inte ła seconda metà del XX secoło insieme a CEE, al Movimento dei no ałineai e a l'EFTA, e la conprendea na popołasion anca masa major de che'altri grupi sorascriti.

## Nomi inte łe lengue de chi che ghe apartegneva

* in albanexe: *Këshilli i Ndihmës Ekonomike Reciproke*, KNER
* in bulgaro: *Съвет за икономическа взаимопомощ*, СИВ
* in seca: *Rada vzájemné hospodářské pomoci*, RVHP
* in xlovaco: *Rada vzájomnej hospodárskej pomoci*, RVHP
* in todesco: *Rat für gegenseitige Wirtschaftshilfe*, RGW
* in ongherexe: *Kölcsönös Gazdasági Segítség Tanácsa*, KGST
* in polaco: *Rada Wzajemnej Pomocy Gospodarczej*, RWPG
* in rumen: *Consiliul de Jutor Economic Reciproc*, CAER
* in ruso: *Сове́т Экономи́ческой Взаимопо́мощи*, СЭВ
* in spagnoło: *Consejo de Ayuda Mutua Económica*, CAME
* in mongoło: *Эдийн засгийн харилцан туслалцах зөвлөл*, ЭЗХТЗ
* in vietnamita: *Hội đồng Tương trợ kinh tế*, HĐTTKT

## Notasion

## Altri projeti

## Linganbi foresti
Xojełiero

thumb|Racuanti briłanti

El **xogełer** xe chel laorador che se dà a ła xogełeria o sia ai xoge a vario titoło: el pol farli ricavandołi da ła materia grexa o połe faghene marcà; tanti se dà contenporaneamente a produsion e marcà diventando cuindi inprenditori

## Laoro
thumb|Pierre Cartier, gran xogełer, co ła so famegia einte el 1926

L'artexan che se ocupa de ła produsion de xoge fa on mestier vecio che  continua a esar fato. El preso dei manfati łori, no'l połe de serto esar conpetitivo co le xoge fate co l'juto de łe machine industriałi, ma ste xoge le xe tanto ben viste par ła so unisità, varietà e bełesa: de fati i artexani co pì tałento i xe considerai artisti. Tanti artisti xogełeri i xe ricordai inte łe varie ensiclopedie xenerałiste in tute łe lengoe dal mondo, in pì so ensiclopedie speciałixae xe scriti tanti altri artexani che vałe anca masa, che i gà dasà opare de gran vałore e de conseguensa tanto vosue dai cołesionisti de anticuariato, che i saria boni de spendare sifre inimaxinabiłi co ghe xe łe aste de Christie's, Sotheby's, ecc.

El comersante, che se dà a ła vendita de ogeti in oro, arxento, piere presioxe (sfuxe o incastonae in anełi, brasałi, collier o cołane), rełogi de vałore, bonboniere, laora in on negosio ciamà xogełeria laorando co beni dal grando vałore e i xe tante olte vitima de rapine.

## Istoria
thumb|Xogełer co on so cliente en'el 1919
I artexani spesałixai inte ła xogełeria, i ga scumisia a crear ogeti inte el 7000 v.C., co l'oro el ga scuminsià a esar scolpio par ornare i omani. Anca oncò sto mestiere continua a esarghe e existe na marea de xogełeri inte el mondo.
Pararia che i xogełeri Sumeri i conosese e i doparase l'avorio, l'oro, l'arxento, ła gałena e i lapislaxułi.

## Notasion
EURATOM

La **comunità eoropea de l'enerxia atomega** (**CEEA** o **Euratom**) xe on organixasion internasionale nata, contenporaneamente a la CEE, co i tratai de Roma del 25 de marso 1957 a el scopo de coordinar i programi de riserca dei stati menbri relativi a l'enerxia nucleare e asicurar na doparasion pasifega de st'ultema.

La durada de l'EURATOM xe ilimitada, a diferensa de chela de la  Comunità Eoropea del carbon e de l'asal (CECA), che jera sta stabilia in sinquant'ani (che xe scadua, infati, el 23 de lulio 2002).

Anca se i menbri che apartegnea a l'Euratom i sia i stesi de l'Union Eoropea, l'Euratom nol se ga mai unio co st'ultima, inte le varie ratifeghe dei tratai eoropei e mantien anca deso na personalità xuridega separada, nonostante el condivida co sta qua anca l'organo goernativo (comision eoropea)..

## Evolusion de l'Union Eoropea

## Presidenti de la CEEA
Anca se l'è on tratà separà da l'Union Eoropea, dopo el tratà de fuxion, l'Euratom ga canbià la so struturasion executiva. Fin a chel momento. xe senpre stà nomenà on presidente executivo. Dal 1967, ano de fin mandà de l'ultimo presidente de la CEEA, el poder executivo xe sta afidà a la Comision Europea..

* Louis Armand (Fransa) 1958-1959
* Étienne Hirsch (Fransa) 1959-1962
* Pierre Chatenet (Fransa) 1962-1967

## Secretario xeneral de la Comision Euratom

* Giulio Guazzugli Marini 1957-1965 (Italia)

## Notasion
Tratà de fuzion

El **Tratà de fuzion**, conosesto anca cofà **Tratà de Bruxel** e ufisalmente **Tratà che el istituise un consejo ùgnoło e na comision ùgnoła de łe Comunità eoropee**, el ze un tratà eoropeo firmà el 8 de apriłe del 1965 e entrà in vigor el 1º de lujo del 1967, che el ga unio ła strutura organizativa de łe trè comunità eoropee che ghe zera in cheła època: Comunità eoropea (CEE), Comunità eoropea del carbon e de l'asel (CECA) e la Comunità eoropea de l'enerxia atomega (CEEA - EURATOM), istituendo na comision e on consejo de le comunità eoropee unie. Le trè comunità de sto momento le condivide el isteso bałanso.

El tèrmano "comunità eoropee" el ze entrà inte ła costumasion da la firma de sto tratà. El ze sta abrogà dal tratà de Amsterdam del 1997 che el ghene ciapa drento le despozision.

## Evolusion de l'Union Eoropea
Robert Schumann

thumb|right|220 px|Robert Schumann (1810)-1856
**Robert Alexander Schumann** (Zwickau, 8 de zugno 1810 - Bonn, 29 de lujo 1856) l'é stà un compoxidore e pianista todesco.

Anoverà tra i màsimi conpoxidori de mùxica romantica, inte el corso de ła so breve vita e cariera, el gaveva conposto 250 Lieder, 4 sinfonie e varie ouvertures e conçerti par pianoforte, viołin, viołonceło, ecc. L'é stà el major conpoxidore de Lieder dopo Franz Schubert.

Anca so mojere, Clara Wiek, mejo nota come Clara Schumann, la zera na çełebre conpoxitriçe e pianista.

## Biografia
Nato l'8 de zugno 1810 a Zwickau, el zera el pì xòvane de i çincue fiołi de August Schumann, libraro e pianista.

Al decenio 1830-1840, risałe ła gran parte łe so conpoxision par pianoforte, tra cui figura *Papillons* (1829-1831), *Carnaval* (1833-1835), *Kleisteriana* (1838), *Kinderszenen* ("Scene infantiłi"; 1838), ecc.

'N 'tel 1834, el gaveva fondà na rivista che sarìa diventà famoxa preso i vari crìtiçi muxicałi de l'epoca, la *[[Neue Zeitschrift für Musik]]* ("Nova rivista de mùxica"), de cui l'é stà diretore par diexe ani, dal 1834 al 1844.

El 27 de febraro 1854, in preda a problemi psichiçi, el gaveva tentà el suiçidio, butandose inte el fiume Reno e, par 'sto motivo qua, el zera stà internà in un istituto psichiatrico.

## Note


## Altri projeti

## Linganbi foresti

*   Schumann-Portal 
*   Robert Schumann su Discogs
Migrasion

368px|right|thumb|Migrasion de oxeli

Le **migrasion** le xe dei spostamenti dei animali che i fà in manjiera regolare, periodego (de stajon), longo percorsi e destinasion presixe, e che i fa viaji anca masa grandi, dopo tornando da dove che i jera partii.

Le migrasion le xe invojade da cauxe ligae a la riprodusion (ndare in serca de un logo justo par l'acopiamento, par la gnarificasion o par l'alevamento de la prove) o pure da poco magnare e on anbiente difisile a la vita in serti periodi (ex. co riva la stajion freda inte le xone temperade).

Anca i spostamenti de le popolasion omàne, le xe drento a la difinision de migrasion, co on significà on fià difarente, in sto caxo no le xe vincolae al viajo de ritorno, come exenpio se pole considerar le migrasion dei popoli barbari come i Longobardi che i se stabilia in Italia a la fin de l'Inpero Roman d'Osidente.

## Migrasion dei animali inte el spesifego
In xenerale, par le varie rase de animali migratrisi, i modeli migratori, anca se co on ris-cio abastansa grando, i raprexenta mecanixmi de soravivensa, che i gà fato tanta amirasion inte i esari omàni inte el corare dei secoli.

### Migrasion dei anfibi
La maxor parte dei anfibi, come par exenpio le rane tenporarie, anca se le vive so la tera ferma, ogni ano le fa migrasion de masa durante la stajon de la riprodusion e speso, a segonda de la rasa, le torna inte le stese acque dei ani presedenti.

### Migrasion dei inseti
Le dimension cee dei inseti, i ghe rende on fià on problema far in manjiera ativa spostamenti grandi, cusita xe, che inte le xone tenperae e in chele circunpolari, al soraxontare de la stajon pì freda, la major parte dei inseti  adulti more, d'asando i ovi, larve diapauxanti o pochi individui in grado de svernare e garantir la soravivensa de la major parte de le rase. Ma alguni inseti, pesalmente quei co le ale e de dimension pì grande, le xe in grado de far grande distanse: a exenpio le cavalete, che, co el magnar el njien mancando andove che i sta, i se raduna in grandi sami (algune volte grandisimi) e i cuerxe grandi distanse a la riserca de nove xone da colonixare.

Migrasion vere e proprie, parò, le njien fate da poche spese, sora de tuto Lepidoteri, Oertoteri, Odonai e Coleoteri. Inte la major parte dei caxi i spostamenti i coinvolxe dò xenerasion sucesive: Una fa el viajo de ndada, la fa i ovi e dopo la more, e n'altra che fa el viajo de ritorno. Comuncue, le ghe xe algune spese andove la xe la stesa xenerasion a coerxare el spostamento in entrambe i sensi. El caxo pì conosuo, xe chelo de la paija monarca del Nord-America, che, ogni ano, al sopraxontare de la stajon freda, se sposta in grandi sami da le rejon setentrionali dei Stati Unii e da chele meridionali del Canada verso la California e el Mesego par svernar, volando anca 4 000chilometri.

### Migrasion dei retili
Le gajandre marine le fa spostamenti pì o manco grandi par ndar so le spaje andove che le farà i ovi, spiaje andove lore le xe nate. Infati, la roba che pì l'asa inpapinai, xe che le ricorda de presixo la rota par soraxonxare el logo andove che e l'é nate o, nonostante i sirca trenta ani nesesari par esar mauri.
Vladivostoc

**Vladivostoc** (in ruso *Владивосток, Vladivostok*) ła xe na sità del estremo orientale de ła Rusia, cavedal del Krai de Primorski, che ła se cata confinante col Mar del Giapòn. Ła ga na popołasion de 606.589 abitanti (est. 2017).

## Evołusion demografega
* 1897: 28.933
* 1926: 107.980
* 1959: 290.608
* 1970: 440.889
* 1989: 633.838
* 2002: 594.701
* 2014: 603.244

## Sità xemełà
Vladivostoc ła xe xemełà co:

*  Niigata - Giapòn
*  Hakodate - Giapòn
*  San Francisco - Stati Unii
*  San Diego - Stati Unii
*  Honolulu - Stati Unii
*  Durango, Spagna
*  Manta, Ecuador

## Altri projeti

## Łigami forèsti
*  Sito ufisiałe aministrativo de Vladivostoc 

## Note
Apache HTTP Server

**Apache HTTP Server**, anca conosùo senplicemente come **Apache** () el xe un Server web łibaro e multipiataforma distribuio baso i termini de ła licensa Apache License 2.0. El xe sviłupà e mantegnuo da na comunità de sviłupatori che i fa riferimento a l'Apache Software Foundation.

Ła pì parte de łe instałasion de Apache łe xe fate su na distribusion GNU/Linux, ma el pol anca girar su Windows e na gran varietà de sistemi Unix-like. Łe version pì vecie łe girava anca su OpenVMS, NetWare, OS/2 e altri sistemi operativi.

Orixenalmente baxà sol server NCSA HTTPd, el sviłupo de Apache el xe scominsià 'nte&nbsp;ła prima parte del 1995 dopo che el lavoro sul codexe de NCSA el se gà fermà. Apache ga xogà un ruolo inportante par ła cresita del World Wide Web, sorpasando vełocemente NCSA HTTPd come server web pì inportante, e el xe restà el pì conosùo da l'apriłe 1996. Inte el 2009 el xe deventà el primo software par server web a servir pì de 100 milioni de siti. A agosto 2018 jera stimà che el servise el 39% de tuti i siti ativi e el 35% del milion de siti pì inportanti

## Notasion


## Łigamenti forèsti
*  Pajina uficiàl del projeto
Costitusion del Liechtentein

La **Costitusion del Liechtentein**  la xe la leze fondamental del Liechtenstein e la stabilise i diriti e i doveri par i sitadini, le regole par la formasion del Governo e del Landtag e le prerogadive del Prinsipe. La xe una de le poche costitusion del mondo a verghe el dirito esplicito de secesion par i comuni.

La ze stà promulgada inte el 1921 ma la version d'uncuò, volesta da Zuane Adamo II, che la gà zontà el dirito de secesion e de cavar la monarchia, la xe del 2003.
Rock (tren)

**Rock** (ciamà dal produtor "Caravaggio", clasifegà **ETR 421** e **ETR 521**) el ze un tren ełètrego pensà par el trasporto łocałe e pendołar de Trenitalia e de Ferrovienord e costruìo da Hitachi Rail Italy par entrar in funsion inte el 2019.

El ze a do piani e'l pol averghe cuatro o sincue vagoni: dotà de cuatro carei, el motor el pol rivar a 160&nbsp;km/h.

Co el Pop el ze parte del prozeto "#lamusicastacambian­do", ch'A vol dir "ła mùzega ła ze drio canbiar", par zmezar l'età mèdia de i rotàbiłi rejonałi tałiani.

## Riferimenti
*Trenitalia: si chiamerà Rock il nuovo treno regionale a doppio piano 
*Ferrovie: saranno classificati ETR 421 ed ETR 521 i Rock di Trenitalia 
*Hitachi presenta Caravaggio, il treno regionale del futuro 

## Vardè anca
*Pop (treno)
Provincia de Sud Sardegna

Ła **provincia de Sud Sardegna** ła xe na provincia de ła Sardegna. Afasà a ovest sol Mar de Sardegna e a est sol Mar Tiren;  la confina a nord co łe province de Oristan e  Noro e a sud co ła sità metropułitana de Cajari.

### Comuni de ła Provincia
Alà dei Sardi

**Alà dei Sardi** (in sardo: *Alà*) el xe un comun italian de 1 879 abitanti. El xe in provincia de Sasari inte ła region Sardegna e el se estende so na area de 197.99&nbsp;km² . L'abità el xe situà a 663 metri s.l.m.
 
## Nòde


## Altri proxeti
The Dark Side of the Moon

***The Dark Side of the Moon*** el xe el otavo àlbun in studio del grupo britanico Pink Floyd. Publicà inte el 1973 el xe uno dei àlbun pì vendùi de la stòria de la mùxica.

## Trase
### Edision orixenale
; Lado A
#*Speak to Me* – 1:30 (mùxica: Nick Mason)
#*Breathe* – 2:43 (Roger Waters, David Gilmour, Richard Wright)
#*On the Run* – 3:30 (musica: David Gilmour, Roger Waters)
#*Time + Breathe (Reprise)* – 6:53 (Nick Mason, Roger Waters, Richard Wright, David Gilmour)
#*The Great Gig in the Sky* – 4:15 (mùxica: Richard Wright)

; Lato B
#*Money* – 6:30 (Roger Waters)
#*Us and Them* – 7:49 (Roger Waters, Richard Wright)
#*Any Colour You Like* – 3:24 (musica: David Gilmour, Nick Mason, Richard Wright)
#*Brain Damage* – 3:50 (Roger Waters)
#*Eclipse* – 1:45 (Roger Waters)

## Formasion
### Grupo
* David Gilmour – voxe, cori, chitara, lap steel guitar, pedal steel guitar, sintetixador EMS Synthi AKS (trasa 3)
* Roger Waters – baso, sintetixador EMS VCS3 (trasa 3), voxe prinsipale (trase 8 e 9), efetti so nastro
* Richard Wright – organo Hammond, pianoforte, pianoforte eletrego, cori e armonie vocali, voxe principale (trasa 4), sintetixadori Minimoog, EMS VCS3 e EMS Synthy AKS
* Nick Mason – bateria, percusion, rototoms (trasa 4), efetti sonori e so nastro

;Altri muxisisti
* Roger "The Hat" Manifold – voxe parlà (trase 3 e 7)
* Peter James – batito de pìe (trasa 3), voxe parlà (trasa 8)
* Clare Torry – voxe prinsipale (trasa 5)
* Dick Parry – sasofono tenor (trase 6 e 7)
* Doris Troy, Liza Strike, Lesley Duncan, Barry St. John – cori

### Produsion
* Pink Floyd – produsion
* Alan Parsons – tenico audio
* Peter James – tenico asistente
* Chris Thomas – consulente del misajo
* George Hardie – ilustrasion
* Hipgnosis – grafica, fotografia
* Jill Furmanovsky – fotografia
* James Guthrie – supervixore del remastering inte le edision del ventexemo e trentexemo aniversario, misajo in 5.1 inte l'edision del trentexemo aniversario
* Doug Sax – *remastering* inte le edision del ventexemo e trentexemo aniversario
* David Sinclair – note de coertina inte la riedision in CD
* Storm Thorgerson – grafica
* Drew Vogel – fotografia inte la riedision in CD

## Note
San Lorenzo Isontino

**San Lorenzo Isontino** (*San Lurinç Lisuntin* o *San Lurinz* in in furlan, *Šlovrenc ob Soči* in sloveno) el xe un comun de 1543 aneme in Friul-Venesia Julia. On tempo sto comun el jera ciamà *San Lorenzo di Mossa*.

## Storia
El paexe de San Łorenso Isontino el xe pasado all'Italia in tel 1918, dopo ła fin de ła Prima Guera Mondiałe.

## Robe da andar védar
Il monumento che xe pì importante de 'sto comun el xe ła cexa de San Łorenso, che a xe stata costruida inte el 1923, dopo che queła vecia ła jera stada destruta inte ła Prima Guera Mondiałe

## Xemełaji

## Note
Atzara

**Arzana** (in sardo: *Àrthana*) el xe un comun itałian de 2 433 abitanti. El xe in provincia de Noro inte ła region Sardegna e el se estende so na area de 162.49&nbsp;km² . L'abità el xe situà a 672 metri s.l.m.
 
## Nòde


## Altri proxeti
Pałau

**Pałau**, **Pałaos** o **Bełau** el ze un stato de el Osèano Pasifego sentro-osidental, inte ła Micronezia.
El ocupa ła banda osidental de el arsipełago de łe **Ìzołe Carołine**.

El ze conpognesto da 7 ìzołe mazori e 'na vintena de minori.

Vanti el 1994, data da ła indipendensa el jera parte de el **Teritorio fidusiario de łe ìzołe de el Pasifego**.

## Gałeria de someje

Mount Ngerchelchuus.JPG|Monte *Ngerchelchuus*
Ngerukewid-2016-aerial-view-Luka-Peternel.jpg|sito ONUESC de łe ìzołe *Chelbacheb*
Aerial view of Koror.jpg|panorama de Coror
Palau Fruit Dove Ptilinopus pelewensis photographed on Babeldaob Palau in 2013 by Devon Pike (cropped).jpg|Cołonbo de ła fruta de Pałau


## Notasion

## Altri projeti
Digikala

destra|senza_cornice|215x215px
**Digikala** () el xe un sito de aste on-line fondà inte el 1 setembre 2006 da Hamid Saeed Mohammadi; Digikala el xe na piataforma (marketplace).

## Note
Tara Buckman

**Tara Buckman** (Pensacola (Florida), 1° de otobre 1956) ła xe na atora statunitènse.
## Filmographie

* 1977 : *[[Rollercoaster]] : *Coaster Attendant*
* [[1977]] : *Harold Robbins' 79 Park Avenue* (sèrie tv) : *Starlet*
* [[1978]] : *The Two-Five* (TV) : *Angel*
* [[1978]] : *Hooper* : *Debbie*
* [[1979]] : *Stone(TV) : *Olivia de Carl*
* 1979 : *[[Hart to Hart]](TV) : *Sandy*
* [[1979]] : *Death Car on the Freeway*(TV) : *Jane Guston*
* [[1979]] : *The Man in the Santa Claus Suit* (TV) : *Polly Primer*
* [[1980]] : *Brave New World* (TV) : *Alpha Teacher*
* [[1981]] : *The Cannonball Run*: *Jill Rivers, Lamborghini Babe #2*
* [[1984]] : *Snowballing* : *Colleen*
* [[1984]] : *Silent Night, Deadly Night*: *Ellie Chapman (Mother)*
* [[1965]] : *Days of Our Lives* (série TV) : *Norma Kirkland (1984-1985)*
* [[1986]] : *Stargrove et Danja, agents executifs* : *Sacrificed Punkette*
* [[1987]] : *Terminal Exposure* : *Mrs. Stacey Karrothers*
* [[1989]] : *High Finance Woman* : *Brenda*
* [[1989]] : *Blue Angel Cafe* : *Angie*
* [[1990]] : *The Marilyn Diaries* : *Jane*
* [[1990]] : *Xtro II: The Second Encounter* : *Dr. Julie Casserly*
* [[1990]] : *Non aprite quella porta 3*
* [[1992]] : *Round Trip to Heaven* : *Phyllis*
* [[1994]] : **(TV) : *Barmaid''
## Notasion

## Altri projeti

## Linganbi foresti
Villa San Pietro

**Villa Sant'Antonio** (in sardo: *Sant'Antòni*) el xe un comun itałian de 352 abitanti. El xe inte ła sità metropułitana de Cajari inte ła region Sardegna e el se estende so na area de 19,05&nbsp;km² . L'abità el xe situà a 249 metri s.l.m.
 
## Nòde


## Altri proxeti
Sità metropułitana de Cajari

Ła **sità metropułitana de Cajari** ła xe na sità metropułitana itałiana de ła Sardeña istituia da ła łexe reġional n. 2 del 2016 e diveñua pienamente operativa el l 1º de gennaio 2017[2]. Ła xe composta, dal caołogo, e da altri sedexe comuni (cełi conurbai pì na parte de cełi del *hinterland*); ła conta na popołasion de 430 688 abitanti e ła se distira so na superfiċe de 1 248&nbsp;km². Ła xe ła uñoła sità metropułitana istituia creando *ex novo* un ente agregativo del caòłogo e de ła so' conurbasion sevente na łoġica de area metropułitana, e miga canbiando semplisemente nome a ła veċa provinċa.
Federałismo

__HIDDENCAT__

El **federałismo** xe na condision de un insieme de entità autonome, ligae parò, tra łore da un pato. Deriva da el latin *"foedus"* che xe "pato, aleansa".

El significà del termine pì comune, l'è pułitega. El federałismo l'è ła dotrina che poxa e juta un proceso de union tra stati difarenti, (a olte ciamai Länder, commonwealth, teritori, provinse ec.) che łe mantien in difarenti setori łe so lexi particołari, che łe ga un statuto condivixo e un goerno sentrałe comun. L'unità che se njien crear ła njien ciamada federasion, co manca la costitusion condivixa e el goerno sentrałe manca, se ciama confederasion.

Łe difarenti conponenti de sto insieme, le se połe riconosarse inte na autorità che łe raprexente tute: el połe esar un monarca, un cao de stato o un asenblea xenerałe.
 
In Itàlia e in Veneto se parla tanto de federałismo par riferirse a un desentramento inte ła jestion publega, andove se vołe darghe pì autonomia inte ła aministrasion de łe so entrae e de łe spexe.
Sovranismo

El **sovranismo** (dal fransexe *souverainisme*) xe, segondo ła definision che ghe dà l'ensiclopedia Larousse, na dotrina pułitega che sostien ła preservasion o ła ri-acuixision de ła sovranità nasional da parte de un popoło o de un Stato, in contrapoxision a łe pułiteghe de łe organixasion internasionałi e soranasionałi.

## In xenerałe
Se dixe "sovranismo" l'opoxision al dar poderi e conpetense a organismi soranasionali o internasionali, asion che i sovranisti vede come un sfiapimento, un indebolimento e un ronparse in tochi de la identità storega nasional, de svodamento del prinsipio democratego, chel xe tanto inportante par i sovranisti, in cuanto xe inportante la raprexentansa drita tra i sitadini e chi che fa pulitega. 
## Motivasion e crìteghe

Partii e movimenti pulitisi inte i confronti del Stato i move ideoloxie del tipo federalista, autonomista, indipendentista e anca comunista, in cuanto i pensa che l'antidemocrasia, come inte el caxo de l'Union Eoropea, andove ghe xe na Comision che decide e no l'è selta dal popolo, sia el male dei stati e la drita via al turbo-capitalismo che richise i pochi e inpoarise i tanti.
Ełesion eoropee del 2009

Le **elesion eoropee del [[2009]]**, le se ga fato intra el 4 e el 7 de zugno inte i 27 stati de l'Union Eoropea e ogni stato el ga sielto la data de le elesion a segonda de i so costumi inte la propria nasion o come dito dai singoi goerni, en italia, par exenpio, le xe stae fate el 6 e 7 zugno, de sabo e domenega, come inte le Eoropee del 2004. 500 milioni de Eoropei i xe raprexentai, dopo le elesion, da 736 menbri del Parlamento eoropeo col sistema proporsional.

### Ripartision de le careghe
Jonathan Banks

**Jonathan Ray Banks** (Washington, 31 de genaro 1947) xe un ator statunitènse. El xe conosesto par el roło de Mike Ehrmantraut in *[[Breaking Bad]]* e *Better Call Saul*, oltre che ver partesipà cofà òspite in vàrie sèrie tełevixive.

Banks el xe nasesto e cresesto a Washington DC e el ga studià ła Università de l'Indiana Bloomington, ma a ła fin el ga sbandonà i studi, siben-che inte l'Apriłe del 2016 ghe sìpie sta dato el tìtoło de Dotorà honoris cauxa.

## Filmografia
### Film (Cine)

### Film par ła tełevixion

### Sèrie tełevixive

### Videoxughi

## Premi e nomenasion

## Notasion
Ełesion eoropee del 2019

Le **elesion eoropee del 2019** le se ga tegnuo inte i 28 Stati menbri de l'Union eoropea intra el 23 e el 26 majo, come desixo unanimemente dal Consejo de l'Union eoropea. In tuti i paexi, el spojo de le votasion, el xe scuminsia a le 23:00 del 26 majo, in modo da rendare el scrutinio na prosedura simultanea in tuta l'Union. Le elesion europee del 2019 le ga raprexentà la nona tornada eletoral par el Parlamento eoropeo. El primo voto l'è del 1979. Anca in sta tornada eletoral, el Regno Unìo partesipa, dato che la Brexit la ze stà prorogada.

### Data elesion

## Notasion


## Altri projeti

## Linganbi foresti
Comunitarismo

El **comunitarismo** xe un termine nasuo inte el mondo anglosasone a la fin del XX secolo par descrivare un movimento che serca de colegar l'individuo a la comunità. Da sto qua, uncò, se identifica in un insieme de fiłoxofie difarenti ma unìe da l'opoxision a l'individuałismo. No nesesariamente la ga da vardar de mal ocio la socialdemocrasia, pitosto la sotolinea fortemente de esare difarente da le so conponenti, spostando l'atension al singolo individuo, a la società e a la comunità.

La cuestion de le priorità intrà l'individuo e la comunità, la ga un forte impato su tante cuestion etiche, come la poertà, l'aborto, el multiculturalismo e la libartà de parola.
Ideołozia

L’**ideoloxia** xe un conpleso de credense, opinion, raprexentasion e valori che orienta un determinà grupo social.
El termine ideoloxia el se sente par la prima 'olta inte la opara *Mémoire sur la faculté de penser* del 1796 de Antoine-Louis-Claude Destutt de Tracy (1754-1836) col significà de «siensa de le idee e de le sensasion».

En un sergondo momento, el termine ga ciapà un significà  pì xenerico de "sistema de idee" pì o manco coerente e organixà (de 'olta in 'olta co conotasion negative, poxitive o neutre) soratuto par opara de Karl Marx e de la so critega de l'idealixmo. En paricolar, el termine el vien doparà in riferimento a "dotrine pułiteghe, a movimenti sociałi caraterixai da un ełaborasion teorica, a orientamenti ideałi e culturałi e de pułitega economega e social."

## Notasion
Guevarismo

[miniatura|Ernesto Che Guevara inte el [1959]]
El **guevarismo** xe la dotrina pulitega de stanpo comunista nasua dal pensiero del rivolusionario pulitego arxentin naturalixà cuban Ernesto Che Guevara. 

## Lato Socio-pulitego
Par Guevara, el Stato no l'è altro che el rexultà del laoro de tuti i sitadini, unii inte el obietivo de far na società baxada so l'ugualiansa e so la solidarietà.

## Lato socio-economego
Dal ponto de vista economego, Guevara no'l se distansia masa da Karl Marx, xontando ai so ideałi fondamentałi do principi gueravisti:

* *El trabajo volontario* (El laoro volontario): xe l'idea de Guevara de metar turni de laoro gratuiti la domenega, pal fin de far in presa a ricostruire el paese dopo la rivolusion.
* *El Hombre nuevo* (L'Omo novo): xe na vera e propria ridimension del pensiero oman (par sta roba Guevara dixea "Omani novi"), che garia portà a far vegnere tuti i lavoratori na unica entità sensa conpromesi pulitisi.

## Lato rivolusionario
El lato pì inportante del guevarismo, xe chelo rivolusionario. Guevara, infati, el vuria che el Guevarismo fuse la solusion par libarare tuti i paexi del Terso Mondo da l'inperialismo merican.
Liberałismo verde

miniatura|215x215px|Sinbolo dei ecoloxisti verdi
El **liberałismo verde** (dito anca **ecoloxismo liberałe** o **liberałismo anbientałe**) xe un modo par definir i liberałi che i ga inte ela so ideoloxia le preocupasion par l'ecoloxia. Persone o organixasion che se baxa su sta ideoloxia de solito i dopara ideoloxie liberali par cuestion sociali e inte le idee anbientali inte i aspeti economisi.

El termine xe sta inventa dal filoxofo e pulitego Marcel Wissenburg inte el libro *Green Liberalism: The free and the green society*, publicà inte el 1998.

## L'ideoloxia
### In xenerale
El liberalismo verde el ritien che el mondo naturale xe un sistema in continuo canbiamento, e el serca de minimixare i malani fati da la specie umana sol mondo naturale e de jutar la rixenerasion de le xone danejade e incuinade par man de l'omo.

### Canpo Economego
[200px|center|thumb|On partio liberałe Verde [Germania|Todesco]]

In canpo economego, el liberalismo verde el ga do varianti

* Liberałismo clasego (sentro o sentro-drita): che se tien so na linea andove manco partesipasion goernativa ghe xe, mejo xe.
* Sociałismo liberałe (sentro o sentro-sanca): che pole favorir la partesipasion goernativa inte la vita economega.
Popołarismo

[thumb|Don [Luigi Sturzo inte el 1950]]
El **popolarismo** xe na dotrina pulitega sentrista e cristiana democratega, ideada da Don Luigi Sturzo. La xe sta l'ideoloxia primaria del Partio Popolare Italian, e dopo de la Democrasia Cristiana. El se distingue dal cristianesimo sociale, dal conservatorismo sociale e no'l va confuxo col popułismo.

Drento el Cristianexemo democratego, se costuma ciamarse >, cusì tanto che el partio cristian democratego eoropeo el se ciama Partio Popołare Eoropeo. Tutavia in xeneral existe anca paexi andove no ghe xe na forte conponente cristian democratega e i tende ver poxision pì laiche e liberali su tematiche sociali a difarensa de le poxision pì conservatrisi dei cristiani democratisi e i difende poxision comunitarie, identitarie e de autonomia nasional rispeto a l'universałixmo catolego.

Le espresion "popolare" o "del popolo" in sto contesto le ga do significai difarenti: el primo dixe l'idea che i partii cristian democratisi i garia da cercar de far star ben tuti i menbri de la società, al contrario de ideoloxie o partii che tende promovare el ben de on solo toco de la società, osia de na clase, el secondo se rifarise a na società andove le persone le vive in paxe e dove le persone e i grupi i xe interesai a la cura i uni da che altri.

A livel economego, el popołarismo se rifà a l'economia social de marcà derivada da la dotrina social de la cexa catolega, osia, el se baxa so la cooperasion e la colaborasion tra le clasi sociali e no so l'antagonismo tra ste qua e difendendo tanto la propietà privada cuanto el stato social. De fati, chi che segue sta teoria, in particolare inte le so incarnasion drento el Partio popolare italiano e de la Democrasia Cristiana, i vien ciamai > o pì de comune >.
Partio pułìtego eoropeo

[miniatura|309x309px|Manifestasion del GUE-NGL a [Borseła]]
On **partio pułitego Eoropeo**, o anca dito *partio pułitego a livel eoropeo*, xe un tipo de partio pułitego de l'Union Eoropea che el ga dirito a risevare schei da l'Union. I Eoropartii i laora a livel transnasionale, i xe fondai e organixai da partii nasionałi, no da singołe persone.

El articoło 10.4 del tratà de l'Union Eoropea el dixe:

[...] *I partii pułiteghi a livel eoropeo, i contribuirà a far na cosiensa pułitega eoropea e a esprimare  ła vołontà dei sitadini de l'Union.*

## Recuixìi xurideghi
Par esar considerai un partio pułitego eoropeo dal dirito comunitario, st'ultimi i ga da ver determinade recuixìi:

*Personałità xuridega inte el paexe menbro andove gh'è la sede;
* Vere na raprexentansa in almanco un cuarto dei Stati de l'Union;
* Rispetar i prinsipi e i vałori andove se fonda l'Union eoropea, che i rispetee lo stato de dirito: Libartà, democrasia, rispeto dei diriti umani e de le libartà fondamentałi
* Ver dichiarà de vołer candidarse a ełesion eoropee.

I partii pułiteghi eoropei i forma i grupi parlamentari eoropei. Tutavia, sti grupi no senpre i corisponde de ideołoxia co i so conponenti, parché tra partii nasionałi gh'è senpre difarense da paexe a paexe. Inte el parlamento eoropeo, ghe xe rapresentanti de partii nasionali che no i xe iscriti in nisun partio pułitego.

Par fare un grupo parlamentar in Eoropa, serve almanco 19 menbri de almanco sìncue Stati menbri de l'UE.

## Lista partii Eoropei

### Deso
Deso, i partii riconosui a liveło eoropeo e finansiai da l'Union Eoropea i xe cuindaxe.

### Na 'olta
Ecofasismo

destra|senza_cornice|172.991x172.991px
L**'ecofasismo** xe la corente de estrema drita de l'anbientałismo, la xe na corente del fasismo e del nasionalsociałismo. El mira a mejorar l'anbiente co mexi autoritari e antidemocratisi, abolendo struture incuinanti e favorendo le enerxie rinovabiłi, protexendo anca le bestie in manjiera dura.

## In xeneral
L'ecofasismo o ecoloxismo identitario el segue na pulitega economega anticapitalista. Diversi sostenidori de sta ideoloxia i xe favorevoli a na decresita economega e on raporto pì streto co la nadura (tante 'olte toendo anca poxision animałiste). Oltre a dar na major spenxua a na economia baxada de pì so l'artixanà che so l'industria e la tecnolojia, anca se i resta ligai al corporativismo. I ecofasisti i xe sostenidori del biorejonałismo.
Eorocomunismo

[miniatura|[Enrico Berlinguer un raprexentante del Eorocomunismo, secretario del PCI]]
Co **eorocomunismo** se intende el projeto pulitego-ideolosego de un marxismo intermedio al leninismo e al sociałismo democratego. El jera un projeto che dal 1976 ga ciapa i tre principali partii comunisti de l'Eoropa osidentale: el Partio Comunista Italian, el Partio Comunista Fransexe e el Partio Comunista de Spagna. Sta idea la jera poxada anca dal Partio Comunista de Gran Bretagna.

## In xenerale
Su par xò de la metà dei ani setanta, jera evidente come el PCI, PCF e el PCE i gavese la capasità par metar in discusion la xestion del podere e de la goernabilità inte i so paexi. Ste mese in discusion, le ga modificà le ideoloxie de sti partii in manjiera fonda, cusì tanto da vardar de mal ocio el PCUS (partio comunista de l'Union Soviètega), al cual tuti i partii comunisti filo-sovietisi i ghe ndava drio par laorar sora le linee puliteghe. Xe par sto motivo, che inte el 1974 xe sta fata na conferensa co tuti i partii comunisti eoropei (a Berlin el 29-30 zugno del 1976), andove el PCUS sperava de tornar el ponto central de l'ideoloxia comunista anca in osidente, ma i ga preferio studiar le proprie > al socialismo.

El scontro tra i partii comunisti del bloco soviètego e del bloco osidental el jera inposìbiłe da evitar. In osidente, ghe jera el Partio Comunista Portogheze che el gavea na linea neostalinista, linee odiae dai partii eorocomunisti, parché chela linea la metea in discusion el prinsipio democratego del comunismo.

Intanto inte el 1975 se raforsa i lingambi eorocomunisti co i incontri PCI-PCE (9-11 lulio) e PCI-PCF (15 novenbre).
Post-fasismo

miniatura|Un sircolo teritorial de Aleansa Nasional, partio che ga vudo l'ideoloxia post-fasista
Col termine **post-fasismo**, se vole dirghe a na faxe pulitega andove i partii de ideoloxia fasista i ga on proceso de revixion ideoloxega che li porta a dasar la so vixion totaliaria e anti-capitalista e a tacar a parlar co le forse de la drita moderada o conservatrisi tradisionale.

## Prima del post-fasismo
La prinsipal forsa de ideoloxia post-fasista de la Prima Republega in Italia la jera sensa dubio el Movimento Sociale Italian, fin dal primo congreso del 1948, co el moto *"no rinegar, no restaurar"*. A la so drita, inte i ani xe nasuo difarenti movimenti de ideoloxia neofasista.

Dal post-fasismo se ga fato nove tendense puliteghe, nove ideoloxie difarenti intrà de lore: dai corporativi de Giorgio Almirante, ai fasisti rivolusionari de Rauti, ai Conservatori de Michelini fin ai reasionari. Se pol dir che i partii post-fasisti i vole tirar la xente che vota democristian o liberal, dimostrandose contro el sistema e legalitari.

## La nasita del post-fasismo in Italia
Ste proposte, in Italia le xe rivade inte i ani 70 del novesento, tra l'altro poxade proprio dal secretario del MSI Giorgio Almirante, ma se scuminsiava vedere che sto partio tacava pasar dal fasismo integralista al post fasismo intorno a la fin dei ani '80 e el scuminsiar dei ani '90. In chei momenti, che inte el contenpo jera drio sparir i tradisionali partii de goerno (DC, PSI, PSDI, PRI, PLI), e el PCI jera drio trasformarse in riformista, stesa roba capita anca inte el MSI soratuto soto la secreteria de Gianfranco Fini, che el ga dato na trasformasion moderada in grado de torse el voto dei conservatori e moderai, trasformando cusì el MSI in Aleansa Nasionale, andove finalmente se vede nasare un grando movimento de Destra che va dal voto moderà, conservatore fin al voto nasionalista.